# Csataj

### A Wikipédiából, a szabad lexikonból.

Csataj (szlovákul Čataj, németül Schattein) község Szlovákiában a Pozsonyi kerületben a Szenci járásban. 2001-ben 955 lakosából 946 szlovák volt.

## [szerkesztés] Fekvése

Szenctől 9 km-re északkeletre fekszik.

## [szerkesztés] Története

A község területén a régészeti leletek tanúsága szerint már kőkorszaktól fogva éltek emberek, de előkerültek itt a bronzkorból, a La Théne kultúra népétől a vaskorból, valamint az avar-szláv időszakból származó maradványok is. A települést 1244-ben Chatey néven említik először. 1296-ban II. András király a Bugár családnak adja. Plébániáját 1397-ben alapították és valószínűleg első temploma is ekkor épült. A 14. században német telepesek érkeztek a községbe, mely a 18. századig a pozsonyi, a szomolányi, a bazini és a szentgyörgyi uradalom része volt. 1533-tól Serédi Gáspár birtoka, majd a 17. században Illéásházy István, majd az Apponyiak a birtokosai. Iskolája 1617-ben létesült. A 18. századtól a királyfai uradalom része, birtokosa a Pálffy család lett. Ekkor kezdődött a település reszlovakizációja, mely mára már tiszta szlovák falu lett. Lakói főként mezőgazdasággal foglalkoztak. 1910-ben 997, többségben szlovák lakosa volt, jelentős magyar kisebbséggel. A trianoni békeszerződésig Pozsony vármegye Szenci járásához tartozott.

## [szerkesztés] Nevezetességei

- Szent Margit tiszteletére szentelt római katolikus temploma 1775-ben épült barokk stílusban, 1820 és 1830 között klasszicista stílusban alakították át. Kívülről 1965-ben, belülről 1991-ben restaurálták.
- A községnek gazdag népi hagyományai, népviselete, népi együttese és zenekara van.

## [szerkesztés] Híres emberek

- Itt született 1926-ban Bohuslav Chropovský régész, akadémikus.

## [szerkesztés] Külső hivatkozások

- Nemhivatalos oldal
- Hivatalos oldal
- Községinfó
- Csataj Szlovákia térképén
- Csataj ismertetője – angolul

A Szenci járás települései
Szenc (Senec) Annamajor (Miloslavov) · Csataj (Čataj) · Cseklész (Bernolákovo) · Csölle (Rovinka) · Dunajská Lužná · Dunahidas (Most pri Bratislave) · Dunaújfalu (Nová Dedinka) · Egyházfa (Kostolná pri Dunaji) · Erzsébetkápolna (Kaplná) · Éberhárd (Malinovo) · Fél (Tomášov) · Gutor (Hamuliakovo) · Hegysúr (Hrubý Šúr) · Horvátgurab (Chorvátsky Grob) · Hurbanfalva (Hurbanova Ves) · Igrám (Igram) · Királyfa (Kráľová pri Senci) · Magyarbél (Veľký Biel) · Nagyborsa (Hrubá Borša) · Pozsonysárfő (Blatné) · Pozsonyboldogfa (Boldog) · Pozsonyivánka (Ivanka pri Dunaji) · Réte (Reca) · Szemet (Kalinkovo) · Tőkésisziget (Zálesie) · Vők (Vlky) · Zonctorony (Tureň)

A lap eredeti címe "http://hu.wikipedia.org../../../c/s/a/Csataj.html"

Kategória: Szlovákia települései

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Slovenčina